Kan Isak Burger mense hel toe stuur? | LitNet
Kan Isak Burger mense hel toe stuur?
Ek skryf na aanleiding van 'n ongelowige wat die volgende stelling gemaak het hier op SêNet: "Wonder wie hulle as president van die christelike regering sien - seker Isak Burger van die AGS wat tog sulke lekker stories oor die hel kan vertel en al die ongelowiges soontoe kan stuur!"
Die hel is nie oorspronklik geskep vir die mens nie. Maar wel vir die antichris en die valse profeet. Eers daarna sal die mens wat hier op aarde geleef het sonder 'n verlossingsverbond, na die onderwêreld gaan.
Niemand hier op aarde kan enige mens na die hel stuur. Maak nie saak of sy naam Zuma of Isak Burger is nie. Hierdie reg behoort net aan God alleen na die Wit Groottroon oordeel.
Die gees van die mens is EWIG en verlaat die liggaam wanneer sterf. Die dag wanneer ek uit hierdie dop van klei vertrek, is daar slegs twee plekke waarheen my ewige gees en siel uiteindelik sal gaan. Ekself kies my bestemming!
Hier op aarde het ek gou 'n paar dinge geleer. Dat niemand goed word deur op sy foute of sonde gewys te word nie. Dat hel-prediking miskien in die ou dae gewerk het, maar nie meer vandag nie. Dit mag miskien vir 'n ruk die vrese opwek by die mens, maar is nie die groot trekpleister wanneer dit kom by sielsverandering nie.
Wanneer verander mense of kom onder 'n ander oortuiging? Wanneer ek Jesus in gesindheid aan hul uitbeeld en uitleef. Die mens het 'n innerlike begeerte na die mooie, na die morele goedheid, na waardes wat die w?reld om hul rustig kan maak. Wanneer ek iemand ontmoet en sien dat hierdie persoon 'n besonderse hart en gesindheid dra, genereer dit 'n begeerte in my hart om ook so te kan wees! Om te kan verander na dieselfde reinborstigheid, opregtheid, eerlikheid, liefdevolheid - sodat ander ook na my aangetrek sal word.
Ek hou van die mooi dinge in die lewe. Van mense wat positiewe opbouende dinge in my kan inbou. Wat my kan leer hoe om 'n gelukkige lewe hier op aarde te kan uitleef, en met 'n omgeehart teenoor ander op te tree. Om voluit te lewe!
Die dag wanneer God hierdie aarde van ons se laaste slot skryf – sal kerke en sieninge vergaan, sal politieke leiers die staf neerl? en die moordenaar sy wapens agterlaat. Die ongelowige sal sy rekenaar toeklap en die verslaafde sy drugs uitspoeg.
Ja, die hemel is 'n werklikheid en die hel is ook 'n werklikheid. Die hel, Sheol in Hebreeus, dra eintlik 'n groot waarskuwing, anders sou dit nie 65 keer in die Ou Testament voorgekom het nie, en Hades, die Nuwe-Testamentiese woord van Griekse oorsprong skilder die werklikheid van so iets. 'n Studie op sigself. Net die Bybel is bekend aan die geestesw?reld of bonatuurlike w?reld. En moet jou studie hiervanuit vloei.
Wil God mense hel toe stuur? Natuurlik nie! Het Hy nie self die mens kunstig geweef in die moederskoot nie? Jou ongevormde klomp gesien en lewe daaroor geblaas? Ek dink as daar 'n vraag is wat God aan die mens graag sou wou vra na afsterwe op aarde, sou dit wees: "Was jy, jy?"
Wat sal mense van jou onthou, wat sal jou kleinkinders van jou sien? Dat jy 'n korrelkop oupa was wat met almal gestry en baklei het? Dat jy ure voor die rekenaar gesit en tik het om ander verkeerd te bewys en in elk geval niks daarmee bereik het. Kosbare ure vermors!
Hoe ander my afsterwe sal beskou, hang van myself af. Ek kies my eie lot. Ek kies my eie geluk. Ek besluit watter paaie ek gaan loop en waarheen hulle my gaan vat. So is dit ook waar van my ewige bestemming. Ek kan kies tussen lewe en dood. Jesus het nie gesterf vir die wat alreeds lewe nie, maar vir die wat Hom nodig het. Wat wil verander.
Ongelukkig kan ek, Trienie, ook nie Sy Woord herskryf nie. As jy die waarheid hoor en opsetlik kies om dit te verwerp, sal jou uiteindelike ewige bestemming 'n land wees van donkerte, vuur en afgryse.
Die ewigheid het geen einde nie – en ons almal is op pad soontoe ...
(Ns: Nou toe, julle kommentators, gooi maar, ek het 'n dik vel, inteendeel, ek geniet dit om dinge te roer!)
2013-01-29 at 16:24
Trienie, jy het vergeet om 'amen' te sê.
2013-01-29 at 17:04
Die twee bekendste publikasies van Isak Burger is seker die oor vyf minute voor en na die dood, wat sedert 2009 ook in 'n enkele band beskikbaar is; en daarby ook in Engels. Dit word as sy "trefferboeke" aangebied. Drie jaar gelede al is beweer dat meer as 120 000 eksemplare verkoop is. Die tantieme het seker handig te pas gekom toe hy dit nodig gevind het om drie motorfietse vir eie gebruik aan te skaf. Hy verseker sy lesers egter dat "God nie 'n probleem met rykdom het nie" (p 162).
Ek het Burger se opvattings oor die dood op 28.04.2011 op SêNet bespreek. Dit is 'n onderwerp waaroor daar baie is wat hy glo, maar hy het geen kennis van wat na die dood met iemand gebeur nie. Ek het ook aangedui dat wat hy glo, bevraagteken kan word: "Burger verwar Christus se indiwiduele opstanding [voor die hemelvaart] met sy [moontlik toekomstige] wederkoms en die gepaardgaande algemene herskepping en opstanding van liggame."
2013-01-29 at 18:02
Ek woon in Knysna en beplan 'n ekskursie Hel toe en terug en ek het besluit om Andre P Brink se Duiwelskloof weer te lees voor ek gaan.
Dis regtig lekker om in die werklikheid te leef – jy moet dit tog probeer.
"As jy die waarheid hoor en opsetlik kies om dit te verwerp, sal jou uiteindelike ewige bestemming 'n land wees van donkerte, vuur en afgryse." --Ek kon hierdie ding nog nooit lekker vang nie. Reken nou net: 'n ewigheid van lyding, nie oor enigiets wat 'n persoon gedoen het nie, maar bloot oor wat hy privaat geglo het. Persoonlik is ek min geskeel oor wat ander mense glo. As 'n ou nou byvoorbeeld vas glo die maan is van kaas gemaak, is hy demonstreerbaar verkeerd. Maar sy verkeerde opinie doen my immers geen skade nie, so as hy andersins 'n ordentlike ou is sien ek geen rede om hom enigsins te straf of te verwerp nie. Wat van mense wat, in die afwesigheid van enige beskikbare getuienis, die verkeerde opinie handhaaf? Gestel iemand glo dat daar geen buite-aardse wesens is nie, en die volgende dag land 'n vlieënde piering vol groen mannetjies op sy grasperk. M.a.w. hy was verkeerd. Is dit enige rede om hom te straf of te verwerp? Kom dit by religie, is daar honderde om van te kies, en nie een het enige getuienis in sy guns nie. Maar wee jou as jy die verkeerde een kies! Jy kan die mees voorbeeldige lewe lei: jy gaan steeds hel toe, terwyl 'n reeksmoordenaar wat vyf minute voor sy dood sy sondes bely hemel toe gaan. Dit is nie vir my duidelik waarom dit wat iemand glo enige beduidende morele gewig behoort te dra nie, en selfs as dit 'n gruwel sou wees, is dit nie duidelik waarom ewigdurende pyn 'n gepaste straf is vir enige oortreding hoegenaamd nie. Ek sou my ergste vyand nie so iets toewens nie, en ek is maar bloot 'n mens en boonop ietwat van 'n misantroop. Verwag mens nie 'n hoër eerder as laer morele standaard van die God wat kwansuis die mees genadige wese in die heelal is nie? Dalk het ek bloot 'n tekort aan spirituele insig...
2013-01-29 at 22:21
Trienie, feitlik al jou begrippe en konsepte is totaal van die spoor af. Net enkeles:
sheol is nie die Hebreeuse woord vir hel nie. Dit beteken doderyk of plek van die dooies. Dit is later deur die vroee kerkvaders verwring.
Hades verskyn net een keer in die NT – in Openbaring en die beweerde skrywer van daai boek het op – Griekse eiland gebly (Mooi eiland Patmos, ek was al daar).
Daar word deur sommiges aangevoer dat die Hebreeuse woord "gehenna" in die NT na die hel verwys, maar ook dit is – verwringing want Gehenna was die plek buitekant Jerusalem waar dooies begrawe is.
Die konsep van – hemel en hel – kom oorspronklik van die Zoroastrinaisme en is via die Mithraisme in die Christendom opgeneem – omtrent so 300 jaar plus nC. Eintlik beter om te stel dat die Christendom hierdie idee ook van die Mitraisme gesteel het – nes die geboortedatum van Jesus, die maagdelike geboorte en ook die "nagmaal" – die M's het net – bul se bloed gedrink en sy vleis geeet – nie – mensgod of godmens s– nie.
Die verhaal van Lasarus en die ryk man in die "doderyk" was – gelykenis nie – eksakte beskrywing deur Jesus (indien dit dan sy storie was) nie. Die ding is deur die einste Isak Burger in sy liegstories oor die hel verwring en verdraai om mense die skrik op die lyf te jaag dat daar – hemel en – hel is. Jy moet die storie weer gaan lees: die rykman sit oor – kloof en kyk waar Lasarus in die koelte langs Abraham sit en hy gesels dan sommer so oor die kloof met Abraham. Sy storie dat dit so warm is, is – tipiese na C idee van die vurige hel en daarom die vraagteken oor of dit werklik Jesus se storie was.
Slotwoord: die "ewigheid" sal hier op aarde hoogstens so bietjie meer as 4 miljard duur – tensy – groot stuk rots ons voor die son se "ontploffing" in ons ewigheid instuur – "so to speak"!
2013-01-30 at 12:18
Trienie, hier is 'n voorbeeld van die gebruik van die woord 'Sheol' uit Genesis 37:
34 Toe skeur jakob sy klere en trek 'n roukleed om sy heupe, en hy het oor sy seun gerou, baie dae lank. 35 En al sy seuns en al sy dogters het moeite gedoen om hom te troos, maar het geweier om hom te laat troos en gesê: Nee, treurende sal ek na my seun in die doderyk [Sheol] afdaal! So het sy vader hom dan beween.
Dit is natuurlik die nuus van Josef se dood, verskeur deur 'n wilde dier, en 'n leun vertel deur sy seuns, waarna hierdie episode verwys. Volgens jou idee van Sheol is ons nou veronderstel om te dink dat Jakob hel toe wil gaan waar hy kan brand vir ewig. 'n Idee so absurd dat ek nie kan glo dis moontlik om eers te oorweeg nie. As jy egter die verwysing na Sheol sien as doodeenvoudig 'n verwysing na die dood/doderyk waarna almal, goed en sleg, op pad heen is, maak dit sin.
Hier is wat ek dink van jou verwysing na Sheol: Jy lees die Afrikaanse Bybel, die NLT en dalk die KJV. In nie een van hierdie vertalings kom die woord Sheol voor nie. Die NKJV vertaal 'Sheol' in bogenoemde gedeelte as 'grave', maar gebruik 'Sheol' (slegs 18 keer) op ander plekke waar dit geïnterpreteer kan word om te verwys na 'n hel vir sondaars. Die Nuwe Vertaling gebruik dieselfde taktiek en gebruik die woord 'doderyk'. Ek het Gen. 37 aangehaal uit die ou (goeie) vertaling in Afrikaans. As jy gaan kyk na die Nuwe Vertaling gaan jy afkom op 'n "spin" wat jou sal dronk maak.
Ek sal baie verbaas wees as jy al ooit self afgekom op die woord in jou lees van die Bybel. Wat baie meer waarskynlik is, is dat iemand, in die vorm van 'n KdK, hierdie bietjie inligting aan jou oorgedra het. Ek laat vir jou hier onder 'n skakel na die 'Blue Letter Bible' op die internet en dan kan jy vir jouself gaan kyk in die Bybel of hierdie verse sê wat jy dink dit sê.
Laastens, moet jy die punte wat Brian hierbo noem ernstig opneem. Kan dit wees, glo jy dit werklik in jou hart, dat die Christen God so wraaksugtig is dat hy enige iemand, maak nie saak hoe sondig, sal wil laat brand vir ewig? Het elke mens op aarde, behalwe miskien psigopate, hoër morele standaarde as hierdie god van jou? Ter wille van jou kinders, gaan lees jou Bybel versigtig, en raak ontslae van hierdie walglike doktrine van 'n hel. Dit gaan nie van jou vra dat jy jou geloof prysgee nie.
2013-01-30 at 12:40
Jammer, ek het die skakel vergeet:
2013-01-30 at 14:39
Jammer vir die enkele massiewe blok teks in my vorige boodskap. Weet nie hoe dit gebeur het nie, maar om een of ander rede het die sagteware al my paragrawe verwyder, so nou is die ding leser-onvriendelik!
NIEMAND het nog ooit vanaf die dood terug gekeer nie en dus weet niemand wat na die dood gebeur nie. Heelwaarskynlik is daar niks, want bene en rotse en radio-datering kan nie lieg soos 'n mens nie.